ইদের সকালে রাজনৈতিক দ্বন্দ্ব ভুলে শুভেচ্ছা বিনিময় অরূপ-নীলাঞ্জনের

বাঁকুড়া: ইদের সকাল মিলিয়ে দিল বাম ও তৃণমূল প্রার্থীকে। দুজনের সৌজন্য বিনিয়ম করে জানালেন শুভেচ্ছা। এই দলের সৌজন্যতাক কটাক্ষ বিজেপির। বৃহস্পতিবার দেশ জুড়ে পালিত হচ্ছে খুশির ইদ। সেই খুশির ইদে সামিল হলেন বাঁকুড়ার লোকসভা (Bankura Lok Sabha) তৃণমূল প্রার্থী অরূপ চক্রবর্তী (Bankura TMC Candidate Arup Chakraborty) ও সিপিএম প্রার্থী নীলাঞ্জন দাসগুপ্ত (CPM Candidate Nilanjan Dasgupta)। বাঁকুড়ার মাচানতলায় ইদের অনুষ্ঠানে গিয়ে দুই প্রার্থী সৌজন্য বিনিময় করেন। দুজনের মধ্য কথাবার্তা হয়। সিপিএম ও তৃণমূল প্রার্থী সৌজন্য বিনিময়কে কটাক্ষ বিজেপি প্রার্থী সুভাষ সরকারের।

বৃহস্পতিবার সকাল থেকে খুশির ইদে মেতে উঠলেন মুসলিম সম্প্রদায়ের মানুষজন। বাঁকুড়া শহরের বঙ্গ বিদ্যালয়ে কেন্দ্রীয় ভাবে ইদের বিশেষ নামাজের ব্যবস্থা করা হয়। সেখানে অংশ নেয় বাঁকুড়া শহরের বসবাসকারী মুসলিম সম্প্রদায়ের মানুষজন। নামাজ শেষে একে অপরের মধ্যে ইদের শুভেচ্ছা বিনিময়। এই অনুষ্ঠানে হাজির হয়েছিলেন যুযুধান দুই শিবিরের দুই কাণ্ডারী। ভোটের ময়দানে (Loksabha Election 2024) যুযুধান দুই প্রার্থীর দেখা হল ইদের অনুষ্ঠানে। রাজনৈতিক দ্বন্দ্ব ভুলে পারস্পরিক শুভেচ্ছা বিনিময় হল। এদিন নামাজে অংশ নেওয়া মুসলিম সম্প্রদায়ের মানুষের সঙ্গে হাতে হাত মেলালেন কোলাকুলি করে ইদের শুভেচ্ছা জানালেন বাঁকুড়া লোকসভার তৃণমূল প্রার্থী অরূপ চক্রবর্তী ও সিপিএম প্রার্থী নীলাঞ্জন দাসগুপ্ত।  দুজনে হাত মিলিয়ে জড়িয়ে ধরে সৌজন্য বিনিময়ও করলেন।

আরও পড়ুন: টক শোতে হাতাহাতি বিজেপি-কংগ্রেসের

বাম প্রার্থী নীলাঞ্জন দাসগুপ্তের দাবি, রাজনীতির শিবির আলাদা হতে পারে। কিন্তু নিজেদের মধ্যে সৌজন্যতা থাকবে এটায় স্বাভাবিক। তৃণমূল প্রার্থী এই বিষয়কে সৌজন্যতার পাশাপাশি ইণ্ডিয়া জোটের প্রসঙ্গকেও টেনে এনেছেন। দুই প্রার্থীর এই সৌজন্যতে কটাক্ষ করেছে বিজেপি প্রার্থী সুভাষ সরকার। তার দাবি তৃণমূল ও বিজেপি দুই দলই এখন সংখ্যালঘুদের তোষনের নাটক করছে। পাশাপাশি নিজেদের অস্তিত্ব বাঁচাতে দুই দলই একে অপরকে অক্সিজেন দিচ্ছে। সংখ্যালঘুরা এটা বুঝে গেছে এরা নাটক করতেই আসে দাবি বাঁকুড়া লোকসভার বিজেপি প্রার্থী সুভাষ সরকারের।